Vnútorná smernica o zabezpečení vstupu do budovy školy

Opatrenie ku zníženiu bezpečnostných rizík žiakov a zamestnancov.

V ZŠ s MŠ, Školská 647, 925 42 Trstice sa sprísňujú bezpečnostné opatrenia proti vniknutiam cudzích osôb do budovy školy. **Vnútorná smernica o zabezpečení vstupu do budovy školy** upresňuje a upravuje pravidla vstupu do budovy školy a pohybu v nej. **Pokyn je k nahliadnutiu** na webovom sídle školy vo vestibule školy a na informačnej nástenke/ dolná chodba / a Vaše deti boli so smernicou podrobne oboznámené.

1. **O 7:00 hod.** sa otvára budova **pre žiakov**. Všetci žiaci odchádzajú do šatní o 7:20.
2. Žiaci prichádzajú do budovy školy hlavným vchodom samostatne, bez doprovodu rodičov. Výnimku tvoria len rodičia žiakov 1. ročníka, ktorým je vstup do konca septembra povolený.
3. Budova školy je od 7. 45 - 12.00 hod. uzamknutá. V tomto čase použite zvonček pri hlavnom vchode.
4. Vstup do základnej školy je pre cudzích návštevníkov možný len pri nahlásení dôvodu návštevy.
5. Ten, kto nie je zamestnanec alebo žiak školy, sa nesmie v objekte školy pohybovať bez doprovodu, ani vstupovať do tried a učební.
6. Výnimku vstupu do budovy školy majú predvolaní a pozvaní rodičia a hostia.
7. Žiaci majú prísny zákaz púšťať kohokoľvek do budovy školy.
8. V dobe vyučovania je rodičom povolený vstup len z nevyhnutných dôvodov, aj to len za doprovodu služby konajúceho pracovníka. Pokiaľ rodič/zákonný zástupca privedie dieťa do školy neskôr / napr. od lekára a pod./, zazvoní pri vstupe do budovy na zvonček. Dieťa do budovy vstupuje samostatne s výnimkou žiakov 1.-2.ročníka, ktoré rodič môže odprevadiť až ku triede.
9. Zákonný zástupca alebo ním poverená osoba si vyzdvihne dieťa osobne, ak bol školou informovaný o úraze alebo chorobe žiaka. Svoj príchod ohlási u vedenia školy, príp. u triedneho učiteľa alebo vyučujúceho.
10. Pokiaľ je žiak uvoľnený zo školy na základe písomnej žiadosti rodiča/ zákonného zástupcu, ten čaká na dieťa pred školou, v ojedinelých prípadoch vo vestibule školy.
11. V prípade stretnutia s príslušným učiteľom si rodič/zákonný zástupca dohodne vždy vopred telefonicky alebo e-mailom na dobu pred alebo po skončení vyučovania.
12. Rodič/zákonný zástupca môže vstúpiť do budovy školy pod doprovodom služby konajúceho zamestnanca v prípade vybavovania úradných záležitostí.
13. Pokiaľ rodič/zákonný zástupca príde za žiakom v dobe prestávky medzi vyučovaním bez predchádzajúceho dohodnutia, čaká vo vestibule školy, kým mu žiaka alebo učiteľa zavolá službu konajúci zamestnanec.
14. Žiaci, ktorí navštevujú ŠKD si po skončení vyučovania prenesú všetky veci z triedy do ŠKD.
15. Zákonní zástupcovia alebo nimi poverené osoby čakajú na svoje deti pred budovou školy. Nie je možné, aby sa tieto osoby domáhali vstupu na chodby školy alebo do školských šatní.
16. Rodič/zákonný zástupca je povinný rešpektovať zákaz vstupu cudzím osobám do budovy školy (ochrana života a zdravia detí).
17. Poučenie pre zamestnancov školy:
    * Dôsledne monitorovať situáciu a pohyb osôb v škole. V prípade nutného vstupu cudzích osôb do objektu školy zaistiť doprovod tejto osoby až do jej odchodu zo školy, prípadne osobou určeného zamestnanca školy.
18. Informácie pre rodičov alebo zákonných zástupcov /ZZ/:
    * Žiadame rodičov, aby zbytočne nevstupovali do školy, keď to nie je potrebné. V prípade, že rodičia potrebujú riešiť niečo osobné, vedenie školy, pedagógovia aj ďalší personál sú im plne k dispozícii.

Prerokované pedagogickou radou dňa: 25. 4. 2024

Smernica nadobúda účinnosť dňom: 26. 4. 2024 Mgr. Adriana Juhosová Szabadosová

riaditeľka školy